মনস্টার্স ইউনিভার্সিটি
"মনস্টার্স ইউনিভার্সিটি", মাইক এবং সুলে নামে দুজন মনস্টারের গল্প। শুরুতে, কলেজে অধ্যয়নকালে তারা নিজেদের প্রতিদ্বন্দ্বী হিসাবে ভাবলেও ধীরে ধীরে তাদের মধ্যে ভালো বন্ধুত্ব তৈরি হয়ে ওঠে। বিলি ক্রিস্টাল, জন গুডম্যান, স্টিভ বুসচেমি, বব পিটারসন এবং জন রাৎজেনবার্জার চলচ্চিত্রে মাইক ওয়াজোসকি, জেমস পি. সুলিভান, র‌্যান্ডাল বগ্স, রজ, এবং জঘন্য তুষারমানবের চরিত্রে অভিনয় করেছেন। বনি হান্ট, যিনি প্রথম চলচ্চিত্রে মিস. ফ্লেইন্ট চরিত্রে অভিনয় করেছেন, এই চলচ্চিত্রে তিনি মাইকের স্কুল শিক্ষিকা মিস. কারেন গ্র্যাভ্স চরিত্রে কণ্ঠ দিয়েছেন। সঙ্গীত রচনা করেছেন রান্ডি নিউম্যান এবং পিক্সারে সাথে এটি তার সপ্তম কাজ।
আমার বডিগার্ড
মানবদরদী যুব অনল (প্রতীক) সবার উপকার করতে ও সবার দিকে সাহায্যের হাত বাড়িয়ে দিয়ে ভালোবাসে। একদিন তার সঙ্গে দেখা হয় আঁখির (ঋদ্ধিমা ঘোষ)। আঁখি একটি বখে যাওয়া মেয়ে। সে সবসময় টাকাপয়সা নিয়েই মাথা ঘামায়। কিন্তু প্রথম দিন থেকেই দু’জনের মধ্যে একটি সুসম্পর্ক গড়ে ওঠে। সব জায়গায় দু’জনে একসঙ্গে যাতায়াত শুরু করে। অনল আঁখির প্রেমে পড়ে যায়। কিন্তু আঁখিকে প্রেম নিবেদন করলে আঁখি জানায়, সে অনলকে ভালোবাসে না। আসলে অনলের সঙ্গে সে ছলনা করেছে। অনলকে সে নিজের নিরাপত্তার জন্য নিজের দেহরক্ষী হিসেবেই ব্যবহার করেছে। যদিও অনলের ভালোবাসা তারপর আঁখির মনে পরিবর্তন আনতে সক্ষম হয়। এদিকে আঁখির প্রেমিক জয়ন্ত (কাঞ্চন মল্লিক) গুন্ডা পাঠিয়ে অনলকে খুন করার চেষ্টা করে। কিন্তু তাতে ব্যর্থ হয়ে সে মিথ্যে অভিযোগে ফাঁসিয়ে দেয় অনলকে। গ্রেফতার হয় অনল। কিন্তু আস্তে আস্তে মামলার গতিমুখ অন্য দিকে ঘুরে যায়। জানা যায়, জয়ন্তই আসল অপরাধী। ছবির শেষে দেখা যায়, গ্রেফতার হয় জয়ন্ত এবং আঁখি ফিরে আসে অনলের কাছে। অনলের সাহায্যে সে নিজের ভুলত্রুটিগুলিও সংশোধন করে নেয়।